Document ID: 32012R1142

32012R1142
L 332/12
SLUŽBENI LIST EUROPSKE UNIJE
PROVEDBENA UREDBA KOMISIJE (EU) br. 1142/2012
od 3. prosinca 2012.
o 182. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s mrežom Al Qaidom
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 881/2002 od 27. svibnja 2002. o određenim posebnim mjerama ograničavanja protiv određenih osoba i subjekata povezanih s mrežom Al-Qaidom (1), a posebno njezin članak 7. stavak 1. točku (a), članak 7. stavak 1. točku (b) i članak 7.a stavak 5.,
budući da:
(1)
Prilog I. Uredbi (EZ) br. 881/2002 navodi popis osoba, skupina i subjekata na koje se odnosi zamrzavanje financijskih sredstava i gospodarskih izvora sukladno toj Uredbi.
(2)
Odbor za sankcije Vijeća sigurnosti Ujedinjenih naroda je 23. studenoga 2012. odlučio ukloniti jednu fizičku osobu sa svojeg popisa osoba, skupina i subjekata na koje bi se zamrzavanje financijskih sredstava i gospodarskih izvora trebalo primjenjivati nakon što je razmotrio zahtjev za uklanjanje s popisa koji je podnijela ta osoba, kao i sveobuhvatno izvješće pravobranitelja osnovanog u skladu s Rezolucijom Vijeća sigurnosti Ujedinjenih naroda 1904 (2009.). Odbor za sankcije Vijeća sigurnosti Ujedinjenih naroda je 25. studenoga 2012. odlučio ukloniti još pet fizičkih osoba sa popisa. Nadalje, Odbor za sankcije Vijeća sigurnosti Ujedinjenih naroda je 15. studenoga 2012. odlučio izmijeniti devet unosa na popisu.
(3)
Slovenija je zatražila da bi podatke o adresi njezinih nadležnih tijela trebalo izmijeniti.
(4)
Kako bi se osigurala učinkovitost mjera predviđenih ovom Uredbom, ova bi Uredba trebala odmah stupiti na snagu.
(5)
Priloge I. i II. Uredbi (EZ) br. 881/2002 bi stoga trebalo ažurirati na odgovarajući način,
DONIJELA JE OVU UREDBU:
Članak 1.
Uredba (EZ) br. 881/2002 mijenja se kako slijedi:
(1)
Prilog I. mijenja se u skladu s Prilogom I. ovoj Uredbi.
(2)
Prilog II. mijenja se u skladu s Prilogom II. ovoj Uredbi.
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 3. prosinca 2012.

Labels: 10
5